CELEX: 32014R1035
Language: mt
Date: 2014-09-25 00:00:00
Title: Regolament ta' Implimentazzjoni tal-Kummissjoni (UE) Nru 1035/2014 tal- 25 ta' Settembru 2014 dwar il-klassifikazzjoni ta' ċerti prodotti fin-Nomenklatura Magħquda

1.10.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 287/3
               
            REGOLAMENT TA' IMPLIMENTAZZJONI TAL-KUMMISSJONI (UE) Nru 1035/2014
      tal-25 ta' Settembru 2014
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, l-prodotti deskritti fil-kolonna (1) tat-tabella li tinsab fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' din it-tabella.
               
            
                  (4)
               
               
                  Huwa xieraq li jiġi pprovdut li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta' tliet xhur.
               
            
                  (5)
               
               
                  Il-miżuri stipulati f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella li tinsab fl-Anness jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' din it-tabella.
      Artikolu 2
      L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-20 jum wara dak tal-pubblikazzjoni tiegħu f'Il-Ġurnal Uffiċċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-25 ta' Settembru 2014.
         
            
               Għall-Kummissjoni,
            
            
               F'isem il-President,
            
            Heinz ZOUREK
            
               Direttur Ġenerali għat-Tassazzjoni u l-Unjoni Doganali
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     
                                 1.
                              
                              
                                 Rota ta' turbina magħmula minn liga bbażata fuq in-nikil li tikkonsisti fi xfafar irranġati b'mod radjali u fus ċentrali biex jitqiegħed fuq ix-xaft ta' turboċarġer tal-gass tal-egżost.
                                 Ir-rota hija l-komponent ta' turbina li tittrasforma l-enerġija tal-gass tal-egżost tal-mutur li jkun dieħel f'moviment ta' rotazzjoni li jdawwar ir-rota tal-kompressur tat-turboċarger.
                              
                           
                         (*) Ara l-immaġni 1
                  
                  
                     8411 99 00 
                  
                  
                     Il-klassifikazzjoni hija stabbilita mir-regoli ġenerali 1 u 6 għall-interpretazzjoni tan-Nomenklatura Magħquda, in-Nota 2(b) għat-Taqsima XVI u mill-kliem tal-kodiċijiet tan-NM 8411  u 8411 99 00 .
                     Il-klassifikazzjoni taħt l-intestatura 8414  bħala partijiet ta' kompressuri hija eskluża minħabba li r-rota tat-turbina hija parti adattata biss jew prinċipalment għall-użu ma' turbina tal-gass tal-egżost tal-intestatura 8411  (ara wkoll in-Noti ta' Spjega tas-Sistema Armonizzata (NSSA) għall-intestatura 8414 , esklużjoni (a), u Noti ta' Spjega għan-Nomenklatura Magħquda (NSNM) għas-subintestatura 8414 90 00 ).
                     Ir-rota tat-turbina għandha għalhekk tiġi kklassifikata taħt il-kodiċi NM 8411 99 00  bħala partijiet minn turbini tal-gass.
                  
               
                     
                                 2.
                              
                              
                                 Kopertura tat-turbina magħmula minn metall bażi li tikkonsisti f'kavità għar-rota tat-turbina, ftuħ biex jidħol il-pajp tal-gass tal-egżost u ftuħ biex joħroħ il pajp tal-gass tal-egżost.
                                 Il-kopertura hija l-komponent ta' turbina li jkun fih ir-rota tat-turbina u li jippermettilha tibdel l-enerġija tal-gass tal-egżost mill-mutur li tkun dieħla f'moviment ta' rotazzjoni li jdawwar ir-rota tal-kompressur tat-turboċarger.
                              
                           
                         (*) Ara l-immaġni 2
                  
                  
                     8411 99 00 
                  
                  
                     Il-klassifikazzjoni hija stabbilita bir-regoli ġenerali 1 u 6 għall-interpretazzjoni tan-Nomenklatura Magħquda, in-Nota 2(b) għat-Taqsima XVI u bil-kliem tal-kodiċijiet tan-NM 8411  u 8411 99 00 .
                     Il-klassifikazzjoni taħt l-intestatura 8414  bħala partijiet ta' kompressuri hija eskluża minħabba li l-kopertura tat-turbina hija parti adattata biss jew prinċipalment għall-użu ma' turbina tal-gass tal-egżost tal-intestatura 8411  (ara wkoll l-NSSA tal-intestatura 8414 , esklużjoni (a), u -NSNM għas-subintestatura 8414 90 00 ).
                     Il-kopertura tat-turbina għandha għalhekk tiġi kklassifikata taħt il-kodiċi NM 8411 99 00  bħala partijiet minn turbini tal-gass.
                  
               
            
         
                     
                        Immaġni 1
                     
                  
                  
                     
                        Immaġni 2
                     
                  
               
                     
                        
                  
                  
                     
                        
                  
               
            (*)  L-immaġini huma biss għall-finijiet ta' informazzjoni.